projecte-aina/catalan_government_crawling huggingface dataset:
Resolució de 22 de juny de 2016, d'inadmissió de la Reclamació 62/2016
Informació relativa a expedients acabats de provisió de llocs de treball.
No ha vençut el termini per tal que l'Administració reclamada resolgui la sol·licitud d'informació.
Ajuntament, Inadmissió, Reclamació prematura.
Amb l'escrit de reclamació la persona reclamant presenta diversos documents que acrediten les gestions realitzades per a obtenir la informació sol·licitada, entre els quals un escrit de data 17 de maig de 2015 signat per la cap del Servei de Secretaria General de l'Ajuntament, en el qual li comunicava l'entrada en el registre de la corporació de la seva petició, i la informava que el termini legal per a resoldre-la era d'un mes a partir d'aquella data.
La sol·licitud d'accés a la informació que està en l'origen de la reclamació va ser adreçada a un ajuntament i els expedients administratius als quals fa referència tenen el caràcter d'informació pública, per la qual cosa la GAIP és competent per resoldre la reclamació.
L'Ajuntament de Badalona ha estimat que l'accés a la informació sol·licitada pot afectar a terceres persones per la qual cosa, amb suspensió del termini per a resoldre la sol·licitud, ha decidit donar-los trasllat per tal que puguin formular al·legacions en defensa dels seus drets i interessos legítims d'acord amb allò que disposa l'article 31 de l'LTAIPBG.
La indicada mesura va ser adoptada en data 19 de maig de 2016 per la qual cosa, en la data de presentació de la reclamació el 20 de maig de 2016, no havia vençut el termini per dur a terme el tràmit acordat.
Així mateix, tampoc no havia transcorregut el termini d'un mes que disposa l'administració reclamada per a resoldre per la qual cosa la reclamació presentada ha de ser qualificada de prematura.
Sobre la base dels antecedents i fonaments jurídics exposats, el Ple de la GAIP, en la sessió de 22 de juny de 2016, resol per unanimitat:
Resolució de 7 de juny de 2016, d'estimació de la Reclamació 28/2016
Expedient de col·laboració de la Diputació de Girona amb l'empresa Ediciones Musicales Clipper's, SL per a la realització del festival de Cap Roig corresponent als anys 2013, 2014 i 2015.
La GAIP és competent per a atendre reclamacions d'electes locals quan no s'hagi satisfet el seu dret d'accés a informació de la seva corporació local, aplicant la normativa reguladora del règim especial d'accés a informació dels electes locals, regulat al Text refós de la Llei municipal i de règim local de Catalunya (TRLMRLC) i supletòriament i en allò que el millori, l'LTAIPBG, ja que el dret a la informació d'un electe constitueix un dret instrumental al servei del dret fonamental a la participació de l'article 23.2 de la Constitució.
Els electes no han de justificar de manera expressa la relació de la informació demanada amb l'exercici de les seves funcions, ja que s'ha de suposar lligada a les funcions pròpies de control de la corporació local.
El dret d'accés a informació dels electes locals no es pot limitar al període temporal del seu mandat.
Electes locals, Informació de mandats anteriors, Format, Còpia, Consulta presencial, Silenci administratiu, Publicitat activa, Diputació,
Resolució 385/2017, de 20 de novembre
Accés al contracte d'explotació del servei de Bar del camp de futbol municipal Josep Pons i Ventura de Cubelles.
Número d'expedient de la reclamació: 449/2017.
Sentit de la resolució: Inadmissió.
L'article 39.1 estableix que les resolucions expresses o presumptes en matèria d'accés a la informació pública poden ser objecte de reclamació gratuïta i voluntària davant de la GAIP.
La reclamació reuneix els requisits formals establerts per l'LTAIPBG i per l'RGAIP i, per tant, és admissibles a tràmit.
L'article 33 de l'LTAIPBG estableix un termini per a resoldre les sol·licituds d'accés a la informació, que és " d'un mes, a comptar des del dia següent a la recepció de la sol·licitud i l'article 36.1 estableix l'Administració disposa d'un termini de 30 dies per lliurar la informació, un cop ha quedat estimat l'accés, ja sigui presumptament o per resolució expressa
En aquest cas, la persona reclamant va denunciar el silenci positiu a l'Administració el 12 de setembre, i per tant, des d'aquell dia l'Ajuntament de Cubelles disposava de trenta dies hàbils per lliurar la informació.
Aquest termini, expressat en dies, s'ha de comptabilitzar en dies hàbils, és a dir, descomptant dissabtes, diumenges i festius, des de l'endemà del dia en què es va notificar a l'Administració la denuncia del silenci, i per tant, no s'hauria exhaurit en el moment de formular la reclamació, motiu pel qual ha de ser inadmesa per prematura.
Resolució 281/2017, de 9 d'agost
Administración: Agència de Residus de Catalunya
Multes o sancions econòmiques interposades per l'Agència en qüestió, per qualsevol tipus d'infracció de normativa ambiental, durant el període 2007-2017.
En concret: nom de l'empresa sancionada, tipus de sanció o multa, data de la sanció, import de la sanció i motiu de la sanció.
La reclamant va formular la seva reclamació prematurament, quan encara no havia transcorregut el termini de resposta de què disposava l'Administració reclamada.
Número d'expedient de la reclamació: 362/2017.
Sentit de la Resolució: Inadmissió.
L'article 3.1.a) de la Llei 19/2014, del 29 de desembre, de transparència, accés a la informació pública i bon govern (LTAIPBG) estableix que els seus preceptes són aplicables a l'Administració de la Generalitat i els ens que integren l'Administració local de Catalunya.
L'article 39 estableix que les resolucions expresses o presumptes en matèria d'accés a la informació poden ser objecte de reclamació davant la GAIP, a qui encarrega la funció de vetllar pel compliment i les garanties del dret d'accés a la informació pública.
En la mesura que l'Agència de Residus de Catalunya forma part de les entitats de dret públic dependents de la Generalitat de Catalunya, la GAIP és competent per entendre de la reclamació formulada, tant per raó de la matèria, petició d'accés a la informació, com de l'ens contra el qual s'adreça.
L'article 33 de l'LTAIPBG estableix un termini per a resoldre les sol·licituds d'accés a la informació, que és "d'un mes, a comptar des del dia següent a la recepció de la sol·licitud".
Així mateix, l'article 36.1 de la mateixa Llei preveu que si una sol·licitud és estimada (com passa en aquest cas), l'Administració ha de lliurar la informació sol·licitada dins del termini de 30 dies.
L'article 32.1.d del Reglament de la GAIP aprovat pel Decret 111/2017, de 18 de juliol (RGAIP), de la seva banda, estableix que en cas de manca del lliurament d'informació el termini d'un mes per a reclamar davant la GAIP fixat per l'article 42.1 LTAIPBG s'ha de comptar des del moment del venciment del termini previst per l'article 36.1 de la mateixa Llei.
Dels antecedents es desprèn que la reclamació es va presentar prematurament, ja que l'Administració encara està dins del termini previst legalment per lliurar la informació estimada per la seva Resolució.
Sobre la base dels antecedents i fonaments jurídics exposats, el Ple de la GAIP, en la sessió de data 9 d'agost de 2017, resol per unanimitat:
Contra aquesta resolució, que posa fi a la via administrativa, es pot interposar recurs contenciós-administratiu davant el Tribunal Superior de Justícia de Catalunya, en el termini de dos mesos a partir de l'endemà de la notificació, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.
Resolució 11/2018, de 22 de gener
Informes tècnics que motiven els canvis al catàleg del personal i el certificat de l'acte del Ple de l'Ajuntament que aprova inicialment el pressupost del consistori.
La Reclamació és presentada abans que finalitzi el termini de què disposa l'Administració per resoldre la sol·licitud d'accés a la informació pública; això comporta que la Reclamació hagi de ser considerada com a prematura i procedeixi la seva inadmissió, per aquest motiu.
Número d'expedient de la Reclamació: 10/2018.
Sentit de la Resolució: Inadmissió per prematura.
La persona reclamant ha presentat dues sol·licituds en data 19 i 21 de desembre de 2017, de manera que quan presenta la Reclamació el 17 de gener de 2018 no ha passat encara el termini d'un mes previst per l'article 33 LTAIPBG perquè l'Administració sol·licitada pugui atendre les sol·licituds d'accés a la informació pública.
Això vol dir que quan presenta la Reclamació, l'Ajuntament de Moià encara disposa d'uns quants dies per resoldre la sol·licitud d'informació.
En conseqüència, la Reclamació és prematura, motiu pel qual no pot ser admesa a tràmit, i així li va ser comunicat diligentment per la GAIP a la persona reclamant, per tal que pogués formular, si s'escau, una nova Reclamació dins de termini.
Sobre la base dels antecedents i fonaments jurídics exposats, el Ple de la GAIP, en la sessió de 22 de gener de 2018, resol per unanimitat:
Resolució 2/2018, de 4 de gener
Actuacions i tramitació d'una denúncia relativa a un procés de provisió de llocs de treball.
La Reclamació és presentada abans que finalitzi el termini de què disposa l'Administració per resoldre la sol·licitud d'accés a la informació pública; això comporta que la Reclamació hagi de ser considerada com a prematura i procedeixi la seva inadmissió, per aquest motiu.
Número d'expedient de la Reclamació: 492/2017.
Sentit de la Resolució: Inadmissió per prematura.
La reclamació ha de ser inadmesa perquè és prematura, al haver-se presentat abans que hagi transcorregut el termini de trenta dies hàbils de què disposa l'Ajuntament per fer efectiu l'accés a la informació pública sol·licitada, i que la persona reclamant considera estimada per silenci administratiu positiu.
Segons es desprèn dels antecedents, la persona reclamant va considerar estimada la seva sol·licitud per silenci administratiu, al no haver estat objecte de resolució expressa en el termini d'un mes que estableix l'article 33 LTAIPBG, i va demanar a l'Ajuntament que li facilités l'accés efectiu a la informació sol·licitada, a l'empara de l'article 35.3 LTAIPBG.
Segons aquest mateix article 35.3, quan el sol·licitant demana l'accés efectiu a la informació, en considerar que la sol·licitud inicial ha estat estimada per silenci administratiu positiu, l'Administració disposa de trenta dies per fer efectiu aquest accés.
Aquest nou termini de trenta dies, previst a l'article 36.1 LTAIPBG (al qual remet l'article 35.3), comença computar-se en el moment en què el sol·licitant invoca el silenci positiu i demana l'accés efectiu a la informació, fet que en el cas objecte d'aquesta reclamació es va produir el 10 de novembre de 2017.
Tenint en compte que el termini de trenta dies és de dies hàbils, no naturals (en els terminis fixats en dies s'entén que aquests són hàbils, llevat que s'indiqui el contrari: article 30.2 de la Llei 39/2015, de 1 d'octubre, de procediment administratiu de les administracions públiques), al presentar-se la reclamació (el 16 de desembre de 2017) encara no ha transcorregut, de manera que aquesta s'ha de considerar prematura.
La reclamació es podrà presentar de nou si, un cop transcorregut l'esmentat termini de trenta dies, l'Ajuntament segueix sense donar accés efectiu a la informació sol·licitada.
Sobre la base dels antecedents i fonaments jurídics exposats, el Ple de la GAIP, en la sessió de 4 de gener de 2018, resol per unanimitat:
Resolució 309/2017, de 15 de setembre
La referència al portal web on es podria consultar electrònicament el PGOUM, afegida a la invitació de consulta presencial de la documentació que la persona reclamant no hauria realitzat, suposa una atenció adequada i suficient a la sol·licitud d'informació pel que fa al PGOUM.
De l'informe municipal es desprèn que el municipi de la llagosta no disposa de PAUM, per la qual cosa no constitueix informació pública en els termes en què la defineix l'article 2 LTAIPBG i no pot ser objecte de reclamació.
Número d'expedient de la Reclamació: 302/2017.
L'Administració reclamada rau dins l'àmbit d'aplicació de l'LTAIPBG i, per tant està obligada a facilitar l'accés a la informació pública de què disposi, i de conformitat amb l'article 72 LTAIPBG, la GAIP és competent per atendre les reclamacions que s'adrecin contra ella en matèria d'accés a informació pública.
La reclamació reuneix els requisits establerts pel Reglament de la GAIP, aprovat pel Decret 111/2017, de 18 de juliol (RGAIP) i per tant, és admissible a tràmit.
La reclamació té per objecte una sol·licitud que demanava accés al POUM i al PAUM.
Quant al POUM o PGOUM, la mateixa persona reclamant, en l'escrit de reclamació, aporta una comunicació electrònica de resposta a la seva sol·licitud en què l'Ajuntament li hauria ofert fer-ne accés amb vista, i li hauria indicat el portal web on podria consultar-lo.
L'article 34.8 LTAIPBG preveu que l'administració pot substituir la resolució de la sol·licitud per una comunicació per la qual s'indiqui a l'interessat que pot accedir a la informació, o bé se li facilitin les dades.
A més, l'article 38.2.b LTAIPBG preveu que es pot considerar vàlidament subministrada la informació a l'interessat indicant-li la font d'informació, si aquesta ja ha estat difosa o publicada provisionalment en un altre format i s'hi pot accedir fàcilment.
D'acord amb això, la referència la portal web on es podria consultar electrònicament el PGOUM, afegida a la invitació de consulta presencial de la documentació que la persona reclamant no hauria realitzat, suposaria una atenció adequada i suficient a la sol·licitud d'informació pel que fa al PGOUM i comportaria la desestimació de la reclamació en aquesta part del seu objecte.
Tanmateix, segons es desprèn dels antecedents, l'Ajuntament ha fet arribar a la GAIP còpia digitalitzada d'aquest PGOUM, que la GAIP ha traslladat a la persona reclamant.
Pel que fa al PAUM, la comunicació de l'Ajuntament en resposta a la sol·licitud esmentada no hi feia cap referència i, per tant, no es podia donar per atesa.
Ara bé, de l'informe municipal es desprèn que el municipi de la Llagosta no disposa de PAUM, per la qual cosa no constitueix informació pública en els termes en què la defineix l'article 2 LTAIPBG i no pot ser objecte de reclamació.
Considerant l'exposat, la Reclamació ha de ser desestimada.
Sobre la base dels antecedents i fonaments jurídics exposats, el Ple de la GAIP, en la sessió de 18 de setembre de 2017, resol per unanimitat:
Barcelona, 18 de setembre de 2017
Resolució 384/2017, de 20 de novembre
Còpia de l'examen realitzat per la reclamant en el procés selectiu i la seva puntuació desglossada per a cadascuna de les preguntes
La persona reclamant ha comunicat la seva voluntat de desistir de la seva reclamació.
Número d'expedient de la reclamació: 384/2017.
Sentit de la resolució: Finalització per desistiment.
L'article 74 de la Llei 19/2014, de 19 de desembre, de transparència, accés a la informació pública i bon govern (LTAIPBG) estableix que contra els actes i omissions de les institucions incloses als apartats b i c de l'article 3.1 de la mateixa Llei, llevat dels que fa referència l'article 73 (que no inclou el Parlament de Catalunya), es poden interposar els recursos i reclamacions determinats per la seva normativa específica, però si es tracta d'actes o omissions que afecten el dret d'accés a la informació pública, només es pot aplicar la reclamació davant la GAIP si així ho estableixen per conveni la institució de què es tracti i aquesta Comissió de garantia.
Aquestes previsions afecten el Parlament de Catalunya, de manera que les sol·licituds d'informació que se li plantegen només poden ser reclamades davant la GAIP si així es preveu per conveni entre ambdues institucions.
El conveni que hauria de preveure aquesta via de reclamació per a aquests casos no s'ha formalitzat encara, de manera que la GAIP no té competència per atendre aquesta Reclamació.
L'article 94 LPAC preveu que les persones interessades poden desistir de les seves sol·licituds i renunciar als seus drets, i que en aquests supòsits l'Administració ha de declarar conclòs el procediment, llevat que hi concorrin terceres persones afectades.
La retirada de les Reclamacions manifestada per la persona reclamant (antecedent 2) implica que desisteix d'aquest procediment i en conseqüència procedeix que la GAIP declari la seva finalització, ja que no consta l'existència de terceres persones amb interessos que puguin resultar perjudicats per aquesta decisió.
Resolució 192/2017, de 7 de juny
La GAIP no és competent per atendre reclamacions en relació amb sol·licituds d'informació al Síndic de Greuges, mentre no s'hagi subscrit un conveni que estableixi aquesta competència.
Número d'expedient de la Reclamació: 240/2017.
L'article 74 de la Llei 19/2014, de 19 de desembre, de transparència, accés a la informació pública i bon govern (LTAIPBG) estableix que contra els actes i omissions de les institucions incloses als apartats b i c de l'article 3.1 de la mateixa Llei, llevat dels que fa referència l'article 73, es poden interposar els recursos i reclamacions determinats per la seva normativa específica; si es tracta d'actes o omissions que afecten el dret d'accés a la informació pública, es pot aplicar la reclamació davant la GAIP si així ho estableixen per conveni la institució de què es tracti i aquesta Comissió de garantia.
Aquestes previsions afecten el Síndic de Greuges, de manera que les sol·licituds d'informació que se li plantegen només poden ser reclamades davant la GAIP si així es preveu per conveni entre ambdues institucions.
El conveni que hauria de preveure aquesta via de reclamació per a aquests casos no s'ha formalitzat encara, de manera que la GAIP no té competència per atendre aquesta Reclamació.
Sobre la base dels antecedents i fonaments jurídics exposats, el Ple de la GAIP, en la sessió de 7 de juny de 2017, resol per unanimitat:
Resolució 789/2019, d'11 de desembre
Administració: Departament d'Agricultura, Ramaderia, Pesca i Alimentació
Aquesta Reclamació no demana informació pública, sinó resposta de l'Administració a unes al·legacions formulades per l'entitat reclamant a un instrument de planificació, i la demana tot invocant l'article 83 de la Llei 39/2015, d'1 d'octubre, del procediment administratiu comú de les administracions públiques (LPAC).
Número d'expedient de la reclamació: 788/2019
Sentit de la resolució: Inadmissió
Amb posterioritat a les al·legacions anteriors, l'entitat reclamant demana al DARPA resposta a les al·legacions formulades.
L'11 de novembre de 2019 el DARPA contesta la sol·licitud anterior tot informant dels tràmits que seguirà el projecte.
El 12 de novembre de 2019 l'entitat reclamant demana al DARPA resposta a tots els temes plantejats a les seves al·legacions, i no informació sobre els tràmits.
L'article 33.2 RGAIP estableix la inadmissibilitat de les reclamacions si no tenen per objecte el dret d'accés a la informació pública.
Aquesta Reclamació no demana informació pública preexistent, sinó resposta de l'Administració a unes al·legacions formulades per l'entitat reclamant a un instrument de planificació, i la demana tot invocant l'article 83 de la Llei 39/2015, d'1 d'octubre, del procediment administratiu comú de les administracions públiques (LPAC).
Si la resposta del DARPA a les al·legacions de l'entitat reclamant existís com a resposta redactada, llavors també es podria qualificar d'informació pública i demanar-la en exercici del dret d'accés a la informació pública, però no és aquest el cas, perquè no tindria cap sentit que l'Administració hagés fet el més difícil (contestar les al·legacions) i no fes el més fàcil, malgrat els requeriments reiterats de l'entitat reclamant (enviar-li-les).
En atenció a les anteriors consideracions, cal concloure que la Reclamació no té per objecte el dret d'accés a la informació pública (sinó el de rebre resposta raonada a les al·legacions formulades de l'article 83 LPAC), motiu pel qual és procedent la seva inadmissibilitat, en aplicació de l'article 33 RGAIP.
Sobre la base dels antecedents i fonaments jurídics exposats, el Ple de la GAIP, en la sessió d'11 de desembre de 2019, resol per unanimitat inadmetre la Reclamació 788/2019 perquè no té per objecte el dret d'accés a la informació pública i disposar la publicació d'aquesta resolució al web de la GAIP.
Resolució de 9 de novembre de 2016, d'inadmissió de la Reclamació 283/2016
Administración: Departament de Governació, Administracions Públiques i Habitatge
Comunicació de possible il·legalitat en el nomenament d'una interventora municipal.
L'escrit que es troba en el seu origen no sol·licita l'accés a informació pública, sinó que, al contrari, proporciona una determinada informació a l'Administració per tal que aquesta incoï un determinat procediment administratiu que escapa de la competència de la GAIP.
"En qualitat de secretària general del Consistori us comunico:
Que he tingut coneixement que ha estat dictada per part de la Sra.
Directora General d'Administració Local Resolució de nomenament amb caràcter accidental de la Sra. [...] per ocupar el lloc de treball d'intervenció de l'ajuntament per cobrir l'absència de la persona titular del lloc per malaltia, gaudiment de vacances i altres supòsits d'absència.
Que la Sra. [...] ocupa el lloc de tresorera accidental de l'ajuntament de [...] d'acord amb la Resolució d'Alcaldia [...] que se us adjunta.
Que aquesta circumstància no era coneguda per la DGAL, atès que l'Annex 1 que acompanya a la petició formulada per l'Alcaldia Presidència de l'ajuntament no contenia referència alguna a aquest nomenament.
Que, a judici de qui subscriu, el nomenament efectuat per la DGAL per a la substitució de la titular del lloc a favor de la Sra. [...] no s'ajusta a la legislació sobre incompatibilitats del personal al servei del sector públic i podria afectar els actes que en el seu exercici arribés a realitzar.
La qual cosa poso en el vostre coneixement als efectes oportuns.
Resto a la vostra disposició per a qualsevol aclariment que us sigui menester".
"Vaig comunicar el 29-01-16 en qualitat de secretària del Consistori a la DGAL [...] que podien haver vulnerat la legislació sobre incompatibilitats amb una de les seves resolucions, tot això per motius de legalitat.
Incoat expedient per la DGAL i havent dictat diversos actes de tràmit, no ha estat resolt el procediment, sigui inadmetent, estimant o desestimant, transcorreguts més de vuit mesos des de la meva comunicació".
Com es desprèn dels antecedents, l'escrit de 29 de gener de 2016 que es troba en l'origen d'aquesta reclamació no sol·licita l'accés a informació pública, sinó que, al contrari, proporciona una determinada informació a l'Administració per tal que aquesta incoï un determinat procediment administratiu.
D'acord amb l'article 39.1 de la Llei 19/2014, del 29 de desembre, de transparència, accés a la informació pública i bon govern (LTAIPBG), les reclamacions que es presentin davant aquesta Comissió han de tenir per objecte "resolucions expresses o presumptes en matèria d'accés a la informació pública".
Aquesta Comissió no és competent per pronunciar-se sobre peticions de revisió de la legalitat de nomenaments de personal al servei de les administracions públiques, com és el cas de la que es troba en l'origen d'aquesta reclamació.
Sobre la base dels antecedents i fonaments jurídics exposats, el Ple de la GAIP, en la sessió de 9 de novembre de 2016, resol per unanimitat: